NVD แจงบิ๊กล็อต 15% ผถห.ใหญ่ “วัฒนา สมวัฒนา” ทำดีลขาย “ฉัตรชัย ปิยะสมบัติกุล”
NVD แจงบิ๊กล็อต 207.09 ล้านหุ้น หรือคิดเป็น 15% ผู้ถือหุ้นใหญ่ "วัฒนา สมวัฒนา" ทำดีลขายให้ "ฉัตรชัย ปิยะสมบัติกุล" ดันถือหุ้นสัดส่วน 25%
NVD แจงบิ๊กล็อต 207.09 ล้านหุ้น หรือคิดเป็น 15% ผู้ถือหุ้นใหญ่ "วัฒนา สมวัฒนา" ทำดีลขายให้ "ฉัตรชัย ปิยะสมบัติกุล" ดันถือหุ้นสัดส่วน 25%
1 มิ.ย. 2564

ผู้สื่อข่าวรายงานว่า วันนี้ (1 มิ.ย.) มีรายการสรุปซื้อขายกระดานรายใหญ่ (Big lot) ของหุ้น บริษัท เนอวานา ไดอิ จำกัด (มหาชน) หรือ NVD  จำนวน 1 รายการ ปริมาณ 207,090,000 หุ้น มูลค่ารวม 521.87 ล้านบาท ราคาเฉลี่ย 2.52 บาทต่อหุ้น ซึ่งเป็นราคาต่ำกว่ากระดานซื้อขาย โดย NVD ปิดตลาดเช้านี้ที่ระดับ 2.84 บาท บวก 0.08 บาท หรือ 2.90% สูงสุดที่ 2.90 บาท ต่ำสุดที่ 2.72 บาท ด้วยมูลค่าซื้อขาย 523.36 ล้านบาท
ล่าสุด NVD แจ้งว่า รายการซื้อขายหลักทรัพย์ Big Lot จำนวน 207,090,000 หุ้น คิดเป็น 15% ของทุนจดทะเบียนชำระแล้ว ได้รับแจ้งจากผู้ถือหุ้นของบริษัทว่า นางวัฒนา สมวัฒนา ได้เข้าทำรายการจำหน่ายหุ้นดังกล่าว ในราคา 2.52 บาทต่อหุ้น ให้แก่ นายฉัตรชัย ปิยะสมบัติกุล ผ่านตลาดหลักทรัพย์แห่งประเทศไทย เมื่อวันที่ 1 มิถุนายน 2564
ทั้งนี้ บริษัท ขอแจ้งการเปลี่ยนแปลงโครงสร้างการถือหุ้นใหญ่ของบริษัท รายละเอียดเป็นไปตามตารางที่แนบมาพร้อมนี้

โดยหากรวมกลุ่มบุคคลที่มีความสัมพันธ์ (Concert parties) ประกอบด้วย นายศรศักดิ์ สมวัฒนา ถือครองหลักทรัพย์จำนวน 363,444,333 หุ้น นางจุฑามาศ สมวัฒนา จำนวน 3,111,810 หุ้น และ INSIGHTS MIND INC. จำนวน 536,205 หุ้น หลักทรัพย์ถือครองทั้งหมดจะเป็นจำนวน 707,754,124 หุ้น คิดเป็นร้อยละ 51.264 ของจำนวนหุ้นที่ออกและจำหน่ายแล้วทั้งหมดของบริษัท